
ΤΕΥΧΟΣ ΔΕΥΤΕΡΟ 


Αρ 


.Φύλλου 1575 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και κωδικοποίηση του κανονισμού 
συστάσεως και λειτουργίας του εκκλησιαστικού 
ιδρύματος υπό την επωνυμίαν: «Βρεφονηπιακός 
Σταθμός «Η ΑΓΙΑ ΕΙΡΗΝΗ »» της Ιερός Μητροπό- 
λεως Γλυφάδας, Ελληνικού, Βούλας, Βουλιαγμέ¬ 
νης και Βάρης. 

2 Ανάθεση και εκτέλεση παρά της Ιεράς Μητροπό- 
λεως Σάμου και Ικαρίας και των υπαγομένων εις 
αυτήν εκκλησιαστικών νομικών προσώπων συμ¬ 
βάσεων έργων, μελετών και παροχής συναφών 
υπηρεσιών. 

3 Κατάργηση εκκλησιαστικού ιδρύματος υπό την 
επωνυμίαν «Κέντρον Αποθεραπείας και Αποκατά¬ 
στασης κλειστής νοσηλείας Εύης Λούλη «Η Αγία 
Υπομονή»» της Ιεράς Μητροπόλεως Δημητριάδος 
και Αλμυρού. 


ΑΠΟΦΑΣΕΙΣ 

Αριθμ. 972/841 (1) 

Τροποποίηση και κωδικοποίηση του κανονισμού 
συστάσεως και λειτουργίας του εκκλησιαστικού 
ιδρύματος υπό την επωνυμίαν: «Βρεφονηπιακός 
Σταθμός «Η ΑΓΙΑ ΕΙΡΗΝΗ »» της Ιεράς Μητροπό- 
λεως Γλυφάδας, Ελληνικού, Βούλας, Βουλιαγμέ¬ 
νης και Βάρης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α'του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς κανόνας και τους 
νόμους του Κράτους, 


3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Γλυφάδας, Ελ¬ 
ληνικού, Βούλας, Βουλιαγμένης και Βάρης, 

4. την υπ' αριθμ. 283/19.2.2017 πρότασιν του Σεβα- 
σμιωτάτου Μητροπολίτου Γλυφάδας, Ελληνικού, Βούλας, 
Βουλιαγμένης και Βάρης Παύλου, 

5. την από 7.3.2017 γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος, και 

6. την από 5.4.2017 απόφασιν της Διαρκούς Ιεράς Συ¬ 
νόδου, αποφασίζει: 

τροποποιεί και κωδικοποιεί σε ενιαίο κείμενο τον κα¬ 
νονισμό συστάσεως και λειτουργίας του εκκλησιαστι¬ 
κού ιδρύματος υπό την επωνυμίαν: «ΒΡΕΦΟΝΗΠΙΑΚΟΣ 
ΣΤΑΘΜΟΣ «Η ΑΓΙΑ ΕΙΡΗΝΗ»ΤΗΣ ΙΕΡΑΣ ΜΗΤΡΟΠΟΛΕΩΣ 
ΓΛΥΦΑΔΑΣ, ΕΛΛΗΝΙΚΟΥ, ΒΟΥΛΑΣ, ΒΟΥΛΙΑΓΜΕΝΗΣ ΚΑΙ 
ΒΑΡΗΣ» (Φ.Ε.Κ. Β'425/1993) ως εξής: 

Κανονισμός συστάσεως και λειτουργίας του εκκλη¬ 
σιαστικού ιδρύματος υπό την επωνυμίαν: «ΒΡΕΦΟ¬ 
ΝΗΠΙΑΚΟΣ ΣΤΑΘΜΟΣ «Η ΑΓΙΑ ΕΙΡΗΝΗ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΓΛΥΦΑΔΑΣ, ΕΛΛΗΝΙΚΟΥ, ΒΟΥΛΑΣ, 
ΒΟΥΛΙΑΓΜΕΝΗΣ ΚΑΙ ΒΑΡΗΣ». 

Άρθρον1 

Συνιστάταιπαράτη Ιερά Μητροπόλει Γλυφάδας, Ελλη¬ 
νικού, Βούλας, Βουλιαγμένης και Βάρης εκκλησιαστικό 
ίδρυμα, υπό την επωνυμίαν «Βρεφονηπιακός Σταθμός Ή 
Αγία Ειρήνη»», το οποίο αποτελεί ίδιο νομικό πρόσωπο 
ιδιωτικού δικαίου και επικουρεί το φιλανθρωπικό και 
ποιμαντικό έργο της Ιεράς Μητροπόλεως Γλυφάδας, 
Ελληνικού, Βούλας, Βουλιαγμένης και Βάρης. 

Άρθρον 2 

Σκοπός του ευαγούς τούτου Ιδρύματος είναι η προ¬ 
στασία των τέκνων, εκδηλουμένη δια της παροχής 
προσχολικής εκπαιδεύσεως - απασχολήσεως, στέγης 
και διατροφής εις ωρισμένον ωράριον. 

Η κατά τα ανωτέρω προστασία της Εκκλησίας παρέ¬ 
χεται εντελώς δωρεάν, εις τα τέκνα αποδεδειγμένως 
απόρων οικογενειών. Οι εκ των τροφίμων του Βρεφο¬ 
νηπιακού Σταθμού, καταβάλλουν μηνιαίως εισφοράν, 
καθοριζομένην κατά περίπτωσιν, υπό του Διοικητικού 
Συμβουλίου του Ιδρύματος. 

Άρθρον 3 

Έδρα του Ιδρύματος είναι η Τερψιθέα Γλυφάδας στέγη 
δε αυτού, ιδιόκτητον οίκημα του Ιερού Ναού ΑγίουΤρύ- 
φωνοςΤερψιθέας Γλυφάδας, της Ιεράς Μητροπόλεως 
Γλυφάδας, Ελληνικού, Βούλας, Βουλιαγμένης και Βάρης, 
επί της οδού Δελφών 126. 

Άρθρον 4 

Ο Βρεφονηπιακός Σταθμός διοικείται υπό πενταμε¬ 
λούς Διοικητικού Συμβουλίου, αποτελουμένου εκ του 
Σεβασμιωτάτου Μητροπολίτου Γλυφάδας, Ελληνικού, 
Βούλας, Βουλιαγμένης και Βάρης, ως Προέδρου, ανα¬ 
πληρωμένου, υπό του αναπληρωτού του, επιλεγομένου 
υπ' αυτού, εξ ενός κληρικού, επιλεγομένου υπό του Σε- 
βασμιωτάτου Προέδρου και εκ τριών λαϊκών μελών αν- 
δρών ή γυναικών, επιλεγομένων υπό του Σεβασμιωτάτου 
Προέδρου και διοριζομένων υπ'αυτού. 

Η θητεία των μελών του Διοικητικού Συμβουλίου 
ορίζεται τριετής, δυναμένη να ανανεωθή, το δε αξίωμα 
αυτών είναι τιμητικόν και άμισθον. 

Εις την κρίσιν του Προέδρου εναπόκειται η αντικατά¬ 
στασή οιουδήποτε των μελών του Διοικητικού Συμβου¬ 
λίου και προ της λήξεως της θητείας αυτού. 

Άρθρον 5 

Ειςτην δικαιοδοσίαν του Διοικητικού Συμβουλίου ανά¬ 
γεται η λήψις οιασδήποτε αποφάσεως περί οργανώσεως, 
λειτουργίας και διαχειρίσεωςτου Βρεφονηπιακού Σταθ¬ 
μού, πέραν των εν τω παρόντι οριζομένων. 

Το Διοικητικόν Συμβουλιον διορίζει και παύει το προ¬ 
σωπικόν του Ιδρύματος, καθορίζει την αμοιβήν αυτού, 
συμφώνως προς την ισχύουσαν εργατικήν νομοθεσίαν 
και προσλαμβάνει τους τροφίμους του Ιδρύματος, κα- 
θορίζον τα της εισαγωγής αυτών, προκειμένου δε περί 
ευπορών, καθορίζει το ύψος των εισφορών αυτών. 

Αι αποφάσεις του Διοικητικού Συμβουλίου λαμβάνο- 
νται, δια πλειοψηφίας, εν ισοψηφία νικώσηςτης ψήφου 
του Προέδρου. 

Το Συμβούλιου ευρίσκεται εν απαρτία παρισταμένων 
τεσσάρων (4) μελών αυτού συμπεριλαμβανομένου και 
του Προέδρου, εν ισοψηφία δε νικώσηςτης ψήφου του 
Προέδρου. Κατά την πρώτην συνεδρίαν του Διοικητικού 
Συμβουλίου εκλέγεται ο Αντιπρόεδρος, ο Γενικός Γραμ- 
ματεύς και ο Ταμίας. 

Εις τας συνεδριάσεις του Διοικητικού Συμβουλίου ο 
Γενικός Γραμματεύς του Ιδρύματος εισηγείται ενώπιον 
αυτού τα διάφορα θέματα, την ημερησίαν διάταξιν, των 
οποίων καταρτίζει ο Πρόεδρος αυτού. Το Διοικητικόν 
Συμβούλιου εις το τέλος εκάστου έτους καταρτίζει τον 
προϋπολογισμόν και απολογισμόν του Ιδρύματος και 
υποβάλλει τούτους προς έγκρισιν, εις το Μητροπολιτικόν 
Συμβούλιον. 

Άρθρον 6 

Ο Βρεφονηπιακός Σταθμός εκπροσωπείται ενώπιον 
πάσης Αρχής υπό του Προέδρου του Διοικητικού Συμ¬ 
βουλίου ή του υπό του Προέδρου εξουσιοδοτουμένου 
προς τούτο προσώπου, το οποίον δύναται να είναι είτε 
μέλος του Δ.Σ. είτε τινός έκτου προσωπικού του Βρεφο¬ 
νηπιακού Σταθμού. 


Άρθρον 7 

Ο Βρεφονηπιακός Σταθμός έχει ιδίαν διαχείρισιν, τη¬ 
ρεί δε διαχειριστικά βιβλία, συμφώνως προς το υπό της 
ΙεράςΣυνόδου ορισθέν σύστημα τηρήσεως λογιστικών 
βιβλίων των Εκκλησιαστικών Νομικών Προσώπων. 

Τα Γραμμάτια εισπράξεως, εντάλματα πληρωμών κ.τ.λ. 
είναι εκτελεστέα, εφ' όσον φέρουν την υπογραφήν του 
Προέδρου του Διοικητικού Συμβουλίου ή του Αναπλη¬ 
ρωτού αυτού. 

Την αλληλογραφίαν του Ιδρύματος υπογράφει ο Πρό¬ 
εδρος του Διοικητικού Συμβουλίου ή ο ορισθείς Ανα¬ 
πληρωτής αυτού. 

Άρθρον 8 

Πόροι του Ιδρύματος είναι αι επιχορηγήσεις και ει¬ 
σφορά!: 

Ι.Του Γενικού Φιλόπτωχου Ταμείου της Ιεράς Μητρο¬ 
πόλεως. 

2. Του Υπουργείου Κοινωνικών Υπηρεσιών και πάσης 
άλλης Κρατικής πηγής. 

3. Των Δήμων και Κοινοτήτων της Περιφερείας. 

4. Δωρεαί, κληρονομίαι και κληροδοσία), υπό παντός 
φυσικού ή νομικού προσώπου. 

5. Προϊόν δίσκου περιαγομένου εις τους Ιερούς Ναούς 
της Ιεράς Μητροπόλεως. 

6. Αι εισφοραί των τροφίμων του Ιδρύματος. 

7. Εισφοραί εις είδος ή χρήμα, παντός φιλάνθρωπου. 

8. Τόκοι εκ καταθέσεων ως και πάσα ετέρα πρόσοδος, 
μη κατονομαζόμενη ρητώς εν τω παρόντι. 

Οι πόροι του Βρεφονηπιακού Σταθμού κατατίθενται 
εις ίδιον λογαριασμόν και διατίθεται δια την καθ' όλου 
λειτουργίαν αυτού, ήτοι την σίτισιν των τροφίμων, την 
μισθοδοσίαν του προσωπικού και την συντήρησιν του 
κτιρίου. 

Άρθρον 9 

Τό προσωπικόν του Ιδρύματος διακρίνεται: α) εις τα¬ 
κτικόν και β) εις εθελοντικόν. 

Το τακτικόν Προσωπικόν αποτελείται εξ ενός/μιας 
υπευθύνου, τριών Βρεφονηπιαγωγών και του Βοηθητι¬ 
κού Προσωπικού, ήτοι μιας καθαρίστριας - μαγειρίσσης 
και ενός/μιας οδηγού. 

Ο/Η υπεύθυνος εποπτεύει επί της καλής λειτουργίας 
του Βρεφονηπιακού Σταθμού, προΐσταται του Προσω¬ 
πικού αυτού και ελέγχει την καλήν και αποδοτικήν ερ¬ 
γασίαν αυτού. 

Οι Βρεφονηπιαγωγοί είναι υπεύθυνοι δια την κατάρτι- 
σιντου καθημερινού προγράμματος του Βρεφονηπιακού 
Σταθμού και έχουν την φροντίδα της διδασκαλίας, απα- 
σχολήσεως και ψυχαγωγίας των νηπίων. Το βοηθητικόν 
προσωπικόν αναλαμβάνει την καθαριότητα και οιαν- 
δήποτε ετέραν εργασίαν απαραίτητον δια την ομαλήν 
λειτουργίαν του Βρεφονηπιακού Σταθμού. 

Το προσωπικόν του Ιδρύματος συνδέεται μετ' αυτού, 
δια σχέσεως εργασίας αορίστου χρόνου, απολύεται 
δε υπό του Διοικητικού Συμβουλίου ητιολογημένως, 
συμφώνως προς τας κειμένας διατάξεις της εργατικής 
Νομοθεσίας. Εις την ελευθέραν κρίσιν του Διοικητικού 
Συμβουλίου και αναλόγως, με τας ανάγκας του Ιδρύμα- 

τος είναι αφ'ενός μεν η πρόσληψις και επιπροσθέτου τα¬ 
κτικού προσωπικού, με τας ιδίας ή και άλλας ειδικότητας, 
αφ'ετέρου δε η μείωσιςτου προσωπικού. 

Το εθελοντικόν προσωπικόν υποβοηθεί τας Βρεφο- 
νηπιαγωγούς εις το έργον της απασχολήσεως και της 
φροντίδος των νηπίων και το βοηθητικόν προσωπικόν 
εις τα καθήκοντά του. 

Άρθρον10 

Εις το Ίδρυμα γίνονται δεκτά νήπια παιδιά από 1 έτους 
έως 6 ετών, αμφοτέρων των φύλων, μη πάσχοντα εξ ανι¬ 
άτου ή μεταδοτικού νοσήματος. 

Τα νήπια παιδιά του Βρεφονηπιακού Σταθμού, δέον να 
προέρχωνται κατά προτίμησιν, εκ της περιφερείας της 
Ιεράς Μητροπόλεως. 

Η εισαγωγή εις το Ίδρυμα ενεργείται τη αιτήσει των 
ενδιαφερομένων και τη προσκομίσει βεβαιώσεως του 
οικείου Εφημερίου και πιστοποιητικού Υγείας. 

Άρθρον Ί Ί 

Ο Βρεφονηπιακός Σταθμός έχει ιδίαν σφραγίδα, φέ- 
ρουσαν εις το μέσον την εικόνα της Αγίας Ειρήνης και 
πέριξτας λέξεις: «Ιερά Μητρόπολις Γλυφάδας, Ελληνικού, 
Βούλας, Βουλιαγμένης και Βάρης, Βρεφονηπιακός Σταθ¬ 
μός «Η Αγία Ειρήνη». 

Άρθρον12 

Ο παρών κανονισμός δύναται να τροποποιηθή υπό 
της Διαρκούς Ιεράς Συνόδου, κατόπιν αποφάσεως του 
Διοικητικού Συμβουλίου του Ιδρύματος, λαμβανομένης 
εις συνεδρίαν, εις την οποίαν παρίσταται απαραιτήτως 
και ο Πρόεδρος του Ιδρύματος. 

Άρθρον13 

Κάλυψις δαπάνης Από τας διατάξεις του παρόντος 
κανονισμού δεν προκαλείται δαπάνη εις βάρος του 
προϋπολογισμού του νομικού προσώπου της Ιεράς Μη¬ 
τροπόλεως Γλυφάδας, Ελληνικού, Βούλας, Βουλιαγμένης 
και Βάρης. 

Ο παρών κανονισμός να δημοσιευθεί στην Εφημερίδα 
της Κυβερνήσεως και στο επίσημο δελτίο «ΕΚΚΑΗΣΙΑ». 

Αθήναι, 5 Απριλίου 2017 

Ο Πρόεδρος 

| Ο Αθηνών ΙΕΡΩΝΥΜΟΣ 


Αριθμ. 1412/845 (2) 

Ανάθεση και εκτέλεση παρά της Ιεράς Μητρο¬ 
πόλεως Σάμου και Ικαρίας και των υπαγόμενων 
εις αυτήν εκκλησιαστικών νομικών προσώπων 
συμβάσεων έργων, μελετών και παροχής συνα¬ 
φών υπηρεσιών. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 
Λαβούσα υπ'όψιν: 

Ί. τα άρθρα 29 παρ. 2 και 46 παρ. 2 του ν. 590/1977 
«Περί καταστατικού Χάρτου της Εκκλησίας της Ελλάδος» 


(Α' 146), και το άρθρο 68 παρ. 1, υποπαρ. 3 και 6 του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμου πλήρωμα, οι οποίες απορρέουν από 
τας Ευαγγελικός επιταγάς, τους ιερούς κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σάμου και 
Ικαρίας, 

4. την 139/17.3.2017 πρότασιν του Σεβασμιωτάτου 
Μητροπολίτου Σάμου και Ικαρίας Εύσεβίου, 

5. την από 24.3.2017 γνωμοδότησιν της Νομικής Υπη¬ 
ρεσίας της Εκκλησίας της Ελλάδος και 

6. την από 5.4.2017 απόφασιν της Διαρκούς Ιεράς Συ¬ 
νόδου, αποφασίζει: 

καθορίζει τον τρόπο αναθέσεως, εκπονήσεως και δι- 
ενεργείας έργων, μελετών, προμηθειών και υπηρεσιών 
παρά της Ιεράς Μητροπόλεως Σάμου και Ικαρίας και των 
υπαγομένων εις αυτήν εκκλησιαστικών νομικών προ¬ 
σώπων, ως εξής: 

ΚΑΝΟΝΙΣΜΟΣ 

αναθέσεως και εκτελέσεως παρά της Ιεράς Μητροπό¬ 
λεως Σάμου και Ικαρίας και των υπαγομένων σε αυτήν 
εκκλησιαστικών νομικών προσώπων συμβάσεων έργων, 
μελετών και παροχής συναφών υπηρεσιών 

ΚΕΦΑΛΑΙΟΝ Α' 

ΓΕΝΙΚΑΙ ΔΙΑΤΑΞΕΙΣ 
Άρθρον Ί 

Αντικείμενου του Κανονισμού 

1. Αντικείμενου του παρόντος κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται αι 
συμβάσεις έργων, μελετών και παροχής συναφών υπη¬ 
ρεσιών, τας οποίας αναθέτει το νομικόν πρόσωπον της 
Ιεράς Μητροπόλεως Σάμου και Ικαρίας, οι Ιεροί Ναοί, 
αι Ιεραί Μοναί και τα υπόλοιπα υπαγόμενα εις αυτήν 
Εκκλησιαστικά Νομικά Πρόσωπα του άρθρου 1 παρ. 4 
του ν. 590/1977. 

2. Περί του ορισμού του εκκλησιαστικού έργου ισχύ¬ 
ουν οι ορισμοί του κανονισμού 55/1974 (ΦΕΚ Α' 185/ 
1.7.1974). 

3. «Μελέτη εκκλησιαστικού έργου» είναι το αποτέλε¬ 
σμα συστηματικής και αναλυτικής επιστημονικής και 
τεχνικής εργασίας και ερεύνης, που αποβλέπει εις την 
παραγωγήν εκκλησιαστικού έργου ή εις την επέμβασιν 
επί εκκλησιαστικού έργου ή εις τον σχεδιασμόν και την 
απεικόνισιν εκκλησιαστικού έργου ή εις στον σχεδια- 
σμόν έργου δια την αξιοποίησιν της περιουσίας. Η με¬ 
λέτη έχει την έκτασιν και το βάθος που καθορίζεται με 
την σύμβασιν αναθέσεως της, απεικονίζεται δε και πα- 
ραδίδεται εις την Αναθέτουσαν Αρχήν με συγκεκριμένην 
συμπεφωνημένην μορφήν. 

4. «Σύμβασις παροχής υπηρεσιών συναφών με εκκλη¬ 
σιαστικά έργα» είναι η σύμβασις εις την οποίαν η παροχή 
του αναδόχου συνίσταται εις την προσφοράν γνώσεων 
και ικανοτήτων, διά της διαθέσεως κυρίως συγκεκριμέ¬ 
νου επιστημονικού προσωπικού και άλλων μέσων δι' 
ωρισμένον χρονικόν διάστημα, που προσδιορίζεται είτε 
ημερολογιακώς είτε εν συναρτήσει με ορισμένον γεγο¬ 
νός της διαδικασίας παραγωγής εκκλησιαστικού έργου. 

Ως συμβάσεις παροχής υπηρεσιών νοούνται ιδίως αι 
συμβάσεις: 

α) Δια την σύνταξιν των τευχών διαγωνισμού αναθέ- 
σεως μελέτης ή υπηρεσίας, 

β) Δια τον έλεγχον και την επίβλεψιν έργου ή μελέτης. 

γ) Δια την υποστήριξιν της Ιεράς Μητροπόλεως Σάμου 
και Ικαρίας ή των υπαγομένων εις αυτήν Εκκλησιαστικών 
Νομικών Προσώπων είτε κατά την διαδικασίαν αναθέσε- 
ως συμβάσεως μελέτης, έργου ή υπηρεσίας, είτε εις την 
επίβλεψιν ή τον έλεγχον μελέτης είτε εις την διοίκησιν 
ή επίβλεψιν ή έλεγχον έργου. 

5. Εν περιπτώσει αμφισβητήσεως περί τον χαρακτηρι¬ 
σμόν έργου τινός ως καλλιτεχνικού αποφαίνεται εν ολο¬ 
μέλεια η Καλλιτεχνική Επιτροπή της Ιεράς Μητροπόλεως 
Σάμου και Ικαρίας. 

6. Έκαστον των έργων περιλαμβάνει την εκπόνησιν της 
μελέτης και την εκτέλεσιν της κατασκευής του. 

7. Τα έργα, αι μελέται και αιπαροχαί συναφών υπηρε¬ 
σιών δια την ανάπτυξιν και αξιοποίησιν της περιουσίας 
της Ιεράς Μητροπόλεως Σάμου και Ικαρίας και των υπα- 
γομένων εις αυτήν εκκλησιαστικών νομικών προσώπων, 
δεν αποτελούν «δημόσια έργα» ή «διοικητικές συμβά¬ 
σεις έργων ή μελετών» ή «δημόσιες συμβάσεις έργων» 
ή «δημόσιες συμβάσεις μελετών» κατά την έννοιαν της 
σχετικής νομοθεσίας (ν. 4412/2016), καθ' όσον η Ιερά 
Μητρόπολη Σάμου και Ικαρίας και τα υπαγόμενα εις 
αυτήν εκκλησιαστικά νομικά πρόσωπα δεν συνιστούν 
«οργανισμούς δημοσίου δικαίου» κατά την έννοιαν των 
οδηγιών 2014/25/ΕΚ ή 2014/24/ΕΚ. Ομοίως και αι ρυθ- 
μιζόμενοι δια του παρόντος κανονισμού συμβάσεις δεν 
υπόκεινται εις τας προβλεπομένας δια τα νομικά πρόσω¬ 
πα της Γενικής Κυβερνήσεως και του Δημοσίου Τομέως 
διαδικασίας προσυμβατικού ελέγχου (άρθρον 68 παρ. 3 
του ν. 4235/2014). 

Άρθρον 2 

Πεδίον Εφαρμογής 

1.0 παρών κανονισμός εφαρμόζεται εφ' όλων των συνα- 
πτομένων υπό του νομικού προσώπου της Ιεράς Μητρο¬ 
πόλεως Σάμου και Ικαρίας και των υπαγομένων σε αυτήν 
Εκκλησιαστικών Νομικών Προσώπων συμβάσεων έργων 
και μελετών εις το πλαίσιον της δραστηριότητός τους. 

2. Ο παρών κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί- 
μενον και την διενέργειαν προμήθειας ή την παροχήν 
υπηρεσίας ή την εκπόνησιν μελέτης, εφ' όσον η προϋ- 
πολογιζόμενη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3. Δια το ύψος του ποσού των προϋπολογισμών των 
έργων, μελετών ή παροχής συναφών υπηρεσιών που 
καταλαμβάνονται από τον παρόντα κανονισμόν δεν λαμ- 
βάνεται υπ'όψιν ο Φ.Π.Α. ή άλλος τυχόν προβλεφθησό- 
μενος φόρος ή αι αναθεωρήσεις. 

Άρθρον 3 

Συμβάσεις με εκκλησιαστικά νομικά πρόσωπα και με 
νομικά πρόσωπα του δημοσίου τομέως. 

Η Ιερά Μητρόπολις Σάμου και Ικαρίας και τα υπαγόμε¬ 
να εις αυτήν Εκκλησιαστικά Νομικά Πρόσωπα δύνανται, 
ανεξαρτήτως ύψους προϋπολογισμού, να αναθέτουν 


απ'ευθείας συμβάσεις έργων, μελετών και παροχής συ¬ 
ναφών υπηρεσιών και να συνάπτουν προγραμματικός 
συμβάσεις δια την εκτέλεσιν έργων ή μελετών με ετέρας 
εκκλησιαστικός Αναθέτουσας Αρχάς (ν.π.δ.δ ή ν.π.ιδ.), ώς 
και με νομικά πρόσωπα, ειςτα οποία η Ιερά Μητρόπολη 
Σάμου και Ικαρίας ασκεί αμέσως ή εμμέσως καθοριστι¬ 
κήν επιρροήν λόγω της κυριότητος ή της χρηματοδοτι¬ 
κής της επιρροής, καθώς και με το Ελληνικόν Δημόσιον, 
Ν.Π.Δ.Δ. ή Ο.Τ.Α. και εν γένει με νομικά πρόσωπα του 
δημοσίου τομέως. 

Άρθρον 4 

Όργανα - έννοιαι - ορισμοί 

1. Αι αποφάσεις δια την δημοπράτησιν και ανάθεσιν 
συμβάσεως μελέτης ή έργου ή παροχής συναφών υπη¬ 
ρεσιών της Ιεράς Μητροπόλεως Σάμου και Ικαρίας λαμ- 
βάνονται από το Μητροπολιτικόν Συμβούλιον, ενώ αι 
αποφάσεις δια την δημοπράτησιν και ανάθεσιν συμβά¬ 
σεως μελέτης ή έργου ή παροχής συναφών υπηρεσιών 
παρά υπαγομένου εις την Ιεράν Μητρόπολιν Σάμου και 
Ικαρίας Εκκλησιαστικού Νομικού Προσώπου λαμβάνο- 
νται από το οικείον Εκκλησιαστικόν Συμβούλιον ή Ηγου- 
μενοσυμβούλιον και εγκρίνονται από το Μητροπολιτικόν 
Συμβούλιον. 

2. Ως «Κύριος του Έργου» και «Εργοδότης» ορίζεται η 
Ιερά Μητρόπολις Σάμου και Ικαρίας ή το υπαγόμενον εις 
αυτήν Εκκλησιαστικόν Νομικόν Πρόσωπον. 

4. Ως «Αναθέτουσα Αρχή» ορίζεται το Μητροπολιτικόν 
Συμβούλιον ή το οικείον Εκκλησιαστικόν Συμβούλιον ή 
Ηγουμενοσυμβούλιον. 

5. Ως«Προϊσταμένη Αρχή» δια παν έργον, μελέτην και 
παροχήν συναφών υπηρεσιών της Ιεράς Μητροπόλεως 
Σάμου και Ικαρίας ή υπαγομένου εις αυτήν Εκκλησια¬ 
στικού Νομικού Προσώπου είναι το Μητροπολιτικόν 
Συμβούλιον. 

6. Ως «Διευθύνουσα και Επιβλέπουσα Υπηρεσία» 
ορίζεται η Τεχνική Υπηρεσία της Ιεράς Μητροπόλεως 
Σάμου και Ικαρίας. Η εν λόγω Υπηρεσία στελεχώνεται 
με μονίμους υπαλλήλους ή με υπαλλήλους επί σχέσει 
εργασίας αορίστου ή ορισμένου χρόνου και με επί συμ- 
βάσει έργου ή εντολής.Τα στελέχη της Υπηρεσίας ταύτης 
ασκούν εκτός των άλλων και καθήκοντα επιβλέποντος 
Μηχανικού κατ'ανάθεσιν. 

7. Ως «Τεχνικόν Συμβούλιον» ορίζεται το Τεχνικόν 
Συμβούλιον της Ιεράς Μητροπόλεως Σάμου και Ικαρίας. 

8. Επί των αιτήσεων θεραπείας εργοληπτών, μελετη¬ 
τών και παροχών συναφών υπηρεσιών δια συμβάσεις 
της Μητροπόλεως Σάμου και Ικαρίας ή των υπαγομένων 
εις αυτήν εκκλησιαστικών νομικών προσώπων αποφαί- 
νεται το Μητροπολιτικόν Συμβούλιον, κατόπιν γνωμο- 
δοτήσεως του Τεχνικού Συμβουλίου. 

9. Επί των ενστάσεων εργοληπτών, μελετητών και πα¬ 
ροχών συναφών υπηρεσιών δια συμβάσεις της Ιεράς 
Μητροπόλεως Σάμου και Ικαρίας ή των υπαγομένων εις 
αυτήν νομικών προσώπων αποφαίνεται το Μητροπολι- 
τικόν Συμβούλιον. 

Άρθρον 5 

Κατασκευή έργων και εκπόνησις μελετών 

1. Τα έργα της Ιεράς Μητροπόλεως ή των υπαγομέ- 
νων εις αυτήν εκκλησιαστικών νομικών προσώπων κα- 

τασκευάζονται βάσει σχετικής μελέτης, αναλόγως της 
φύσεως του έργου: 

α) Είτε από εργοληπτικός επιχειρήσεις, είτε από εμπει- 
ροτέχνας, είτε από ειδικούς τεχνίτας, είτε από ειδικούς 
περί τά εκκλησιαστικά καλλιτέχνας. 

β) Από την Ιερόν Μητρόπολιν Σάμου και Ικαρίας ή υπα¬ 
γόμενο εις αυτήν εκκλησιαστικόν νομικόν πρόσωπον 
με αυτεπιστασίαν με προσωπικόν που είτε υπάρχει είτε 
κατά περίπτωσιν προσλαμβάνεται και αμείβεται από τας 
πιστώσεις του έργου. 

2. Αι μελέται της Ιερός Μητροπόλεως Σάμου και Ικα¬ 
ρίας και των υπαγομένων εις αυτήν εκκλησιαστικών 
νομικών προσώπων εκπονούνται είτε από την Τεχνικήν 
Υπηρεσίαν της Ιερός Μητροπόλεως Σάμου και Ικαρίας 
είτε από ιδιώτας μελετητάς, είτε από εταιρείας ή Γραφεία 
μελετών. 

3. Συναφείς υπηρεσίαι παρέχονται εις την Ιερόν Μη- 
τρόπολιν Σάμου και Ικαρίας ή εις τα υπαγόμενα εις αυ¬ 
τήν Εκκλησιαστικά Νομικά Πρόσωπα είτε από ιδιώτας 
είτε από εταιρείας ή Γραφεία παροχής υπηρεσιών που 
έχουν την απαιτουμένην επιστημονικήν γνώσιν και το 
ανεγνωρισμένον από το δίκαιον της επαγγελματικής των 
έδρας δικαίωμα. 

ΚΕΦΑΛΑΙΟΝ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρον 6 

Επιλογή διαδικασίας αναθέσεως 

1. Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτερον των 
εκατόν πενήντα χιλιάδων ευρώ (150.000,00 €) δύναται 
να γίνη κατά περίπτωσιν συμφώνως προς μίαν από τας 
κατωτέρω διαδικασίας: 

α) ανοικτού διαγωνισμού, 
β) κλειστού διαγωνισμού, 
γ) διαπραγματεύσεων, 
δ) ανταγωνιστικού διαλόγου, 
ε) προεπιλογής αναδόχου. 

2. Δια την αναθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος ή ίσος των εκατόν 
πενήντα χιλιάδων ευρώ (150.000,00 €) είναι δυνατόν, 
επιπλέον των ανωτέρω, να επιλέγεται κατά περίπτωσιν 
και μία έκτων κάτωθι διαδικασιών: α) προχείρου διαγω¬ 
νισμού β) διαπραγματεύσεων. 

Άρθρον 7 

Ορισμοί Διαδικασιών ανοικτού, κλειστού διαγωνισμού, 
διαπραγματεύσεων, ανταγωνιστικού διαλόγου 

1. Διαδικασία ανοικτού διαγωνισμού είναι η διαδικα¬ 
σία, εις το πλαίσιον της οποίας κάθε ενδιαφερόμενος 
οικονομικός φορεύς δύναται να υποβάλη προσφοράν. 

2. Διαδικασία κλειστού διαγωνισμού είναι η διαδικα¬ 
σία, εις το πλαίσιον της οποίας κάθε οικονομικός φορεύς 
δύναται να ζητήση να συμμετάσχη εκδηλώνουν ενδια¬ 
φέρον, αλλά μόνον οι υποψήφιοι που θα κληθούν από 
την Ιερόν Μητρόπολιν Σάμου και Ικαρίας ή από το υπα- 
γόμενον εις αυτήν Εκκλησιαστικόν Νομικόν Πρόσωπον 
θα δικαιούνται να υποβάλουν προσφοράν. 


3. Διαδικασία διά διαπραγματεύσεως είναι η διαδικα¬ 
σία, εις το πλαίσιον της οποίας η Ιερά Μητρόπολις Σάμου 
και Ικαρίας ή το υπαγόμενον εις αυτήν Εκκλησιαστικόν 
Νομικόν Πρόσωπον διαβουλεύεται με ένα ή περισσο¬ 
τέρους οικονομικούς φορείς της επιλογής του και δι¬ 
απραγματεύεται τους όρους της συμβάσεως με ένα ή 
περισσοτέρους από αυτούς. 

4. Ανταγωνιστικός διάλογος είναι η διαδικασία, η οποία 
είναι δυνατόν να ακολουθηθή δια πολύπλοκους συμ¬ 
βάσεις. Εις την διαδικασίαν του ανταγωνιστικού διαλό¬ 
γου δύναται να προσφυγή η Ιερά Μητρόπολις Σάμου 
και Ικαρίας ή το υπαγόμενον εις αυτήν εκκλησιαστικόν 
νομικόν πρόσωπον ειδικώς εις περίπτωσιν ιδιαιτέρως 
πολύπλοκων συμβάσεων, κατ'ανάλογον εφαρμογήν του 
άρθρου 29 του ν. 4412/2016 (κατ' αντιστοιχίαν του αρθρ. 
29 της Οδηγίας 2014/24/ΕΚ), εφ'όσον με απόφασιν του 
Μητροπολιτικού Συμβουλίου ή του Εκκλησιαστικού Συμ¬ 
βουλίου ή του Ηγουμενοσυμβουλίου κριθή ότι η χρη- 
σιμοποίησις της ανοικτής ή της κλειστής διαδικασίας 
δεν επιτρέπει την αναθεσιν της συμβάσεως. Κατ' αυτήν 
δημοσιεύεται προκήρυξις, δια της οποίας γνωστοποι¬ 
ούνται αι ανάγκαι και αι απαιτήσεις της Αναθετούσης 
Αρχής. Όσοι κρίνουν ότι δύνανται να ανταποκριθούν 
εκδηλώνουν ενδιαφέρον. Ο κύριος του έργου επιλέγει 
όσους εκ τούτων πληρούν τα προβλεπόμενα εκάστο- 
τε εις την προκήρυξιν κριτήρια ποιοτικής επιλογής. Εν 
συνεχεία διεξάγει με αυτούς διάλογον, προκειμένου να 
ευρεθούν μία ή περισσότεραι λύσεις που θα ηδύναντο 
να ικανοποιήσουν τας ανάγκας της Ιερός Μητροπόλεως 
Σάμου και Ικαρίας ή του υπαγομένου εις αυτήν εκκλη¬ 
σιαστικού νομικού προσώπου. Μετά την εξεύρεσιν των 
λύσεων κηρύσσεται η λήξις του διαλόγου και καλούναι 
οι επιλεγέντες υποψήφιοι να υποβάλουν προσφοράν 
βάσει αυτών. 

5. Εις την διαδικασίαν με προεπιλογήν αναδόχου, 
κατ' αρχάς δημοσιεύεται διακήρυξις προς εκδήλωσιν 
ενδιαφέροντος. Εις την διακήρυξιν θα αναφέρωνται η 
πιθανολογούμενη ημερομηνία, κατά την οποίαν όσοι 
προεπιλεγούν θα κληθούν να υποβάλουν προσφοράν, 
ως επίσης και η εγγύησις που πρέπει να καταθέσουν προ¬ 
κειμένου να συμμετάσχουν εις το στάδιον υποβολής των 
προσφορών. Ακολουθεί επιλογή των συμμετασχόντων 
βάσει των κριτηρίων που αναφέρονται εις την διακή- 
ρυξιν. Ακολούθως, οι προεπιλεγέντες προσκαλούνται 
να συμμετάσχουν εις τον κυρίως διαγωνισμόν και να 
καταθέσουν προσφοράν. 

Δια την επιλογήν της διαδικασίας αυτής προαπαιτείται 
απόφασιςτου Μητροπολιτικού Συμβουλίου ή του Εκκλη¬ 
σιαστικού Συμβουλίου ή του Ηγούμενο - συμβουλίου 
εγκεκριμένη από το Μητροπολιτικόν Συμβούλιον. 

Άρθρον 8 

Διαδικασία Προχείρου διαγωνισμού 

1. Πρόχειρος διαγωνισμός είναι η διαδικασία, εις το 
πλαίσιον της οποίας η Ιερά Μητρόπολις Σάμου και Ικα¬ 
ρίας ή το υπαγόμενον εις αυτήν εκκλησιαστικόν νομικόν 
πρόσωπον, μετά από άτυπον έρευναν αγοράς ή μετά 
από δημοσιευσιν προσκλήσεως ενδιαφέροντος, αναθέ¬ 
τει εις εκείνα τα φυσικά ή νομικά πρόσωπα του άρθρ. 5 

του παρόντος κανονισμού που θα επιλέξη την εκτέλεσιν 
ωρισμένης συμβάσεως. 

2. Η διαδικασία του προχείρου διαγωνισμού διενερ- 
γείται ως εξής: 

α) Η Ιερά Μητρόπολις Σάμου και Ικαρίας ή το υπαγό- 
μενον εις αυτήν εκκλησιαστικόν νομικόν πρόσωπον είτε 
διενεργεί άτυπον έρευναν αγοράς και απευθύνεται εις 
τρεις (3) κατ' ελάχιστον υποψηφίους της επιλογής της 
που δραστηριοποιούνται εις τομείς συναφείς με το δη- 
μοπρατούμενον αντικείμενον, από τους οποίους ζητείται 
η υποβολή προσφοράς, είτε προβαίνει εις δημοσίευσιν 
προσκλήσεως ενδιαφέροντος και συλλέγει προσφοράς 
από ενδιαφερομένους. 

β) Εν συνεχεία η Ιερά Μητρόπολις Σάμου και Ικαρίας ή 
το υπαγόμενον εις αυτήν εκκλησιαστικόν νομικόν πρό¬ 
σωπον δικαιούται να συνάψη σύμβασιν με οιονδήποτε 
από τους ως άνω προσφέροντας, είτε βάσει της προ¬ 
σφοράς του, είτε μετά από περαιτέρω διαπραγμάτευσιν 
ή κατά τους όρους της προσκλήσεως ενδιαφέροντος με 
ένα ή περισσοτέρους από τους προσφέροντας. 

γ) Κατ' εξαίρεσιν των ανωτέρω, εις περίπτωσιν που η 
δαπάνη έργου ή μελέτης ή παροχής συναφών υπηρε¬ 
σιών είναι ίση ή κατωτέρα των πενήντα χιλιάδων ευρώ 
(50.000,00 €), η Ιερά Μητρόπολις Σάμου και Ικαρίας ή το 
υπαγόμενο εις αυτήν εκκλησιαστικόν νομικόν πρόσωπον 
δύναται να ανάθεση απ'ευθείας ταύτα εις δράστη ριοποι- 
ούμενον εις τομείς συναφείς με το αντικείμενον, χωρίς 
την τήρησιν των διαδικασιών της παρ. 2. 

Άρθρον 9 

Διαδικασία διαπραγματεύσεων (απ'ευθείας ανάθεσις) 
1. Η απ'ευθείας ανάθεσις ή ο διαγωνισμός μεταξύ περιω- 
ρισμένου αριθμού προσκαλουμένων φυσικών ή νομικών 
προσώπων του άρθρ. 5 του παρόντος Κανονισμού, ως 
τρόπος επιλογής αναδόχου δια την κατασκευήν έργου 
ή την εκπόνησιν μελέτης ή την παροχήν συναφών υπη¬ 
ρεσιών, επιτρέπεται: 

α) Όταν ο προϋπολογισμός του έργου ή της μελέτης 
ή της παροχής συναφών υπηρεσιών υπολείπεται των 
εκατόν χιλιάδων ευρώ (100.000,00 €). 

β) Κατόπιν δημοσιεύσεως σχετικής προκηρύξεως, ανε¬ 
ξαρτήτως προϋπολογισμού, εις τας κάτωθι περιπτώσεις: 

ί) Όταν κατά την διενέργειαν διαγωνισμού αι προσφο¬ 
ρά! που έχουν υποβληθεί είναι άκυροι ή απαράδεκτοι και 
η επανάληψις του διαγωνισμού κρίνεται από το Όργανον 
που έχει διακηρύξει τον διαγωνισμόν ασύμφορος. Εις την 
περίπτωσιν αυτήν οι όροι της διακηρύξεως του διεξα- 
χθέντος διαγωνισμού επιτρέπεται να μεταβληθούν κατά 
την απευθείας ανάθεσιν, μόνον όμως δια να καταστούν 
πλέον συμφέροντες δια την Ιεράν Μητροπολιν Σάμου 
και Ικαρίας ή το υπαγομενον εις αυτήν εκκλησιαστικόν 
νομικόν πρόσωπον. 

Μ) Όταν, εις εξαιρετικός περιπτώσεις, πρόκειται δι έργα 
ή μελέτας ή παροχήν συναφών υπηρεσιών, που η φύσις 
των ή αστάθμητοι παράγοντες δεν επιτρέπουν μιαν προ¬ 
καταρκτικήν συνολικήν τιμολόγησιν. 

Μι) Όταν η φύσις των έργων ή μελετών ή της παροχής 
συναφών υπηρεσιών δεν παρέχει την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβασις με επιλογήν της καλυτέρας προσφοράς. 


γ) Όταν γίνεται διαπραγμάτευσή, χωρίς προηγουμένην 
δημοσίευσιν προκηρύξεως, ανεξαρτήτως προϋπολογι¬ 
σμού, εις τας κατωτέρω περιπτώσεις: ί) Όταν ουδεμία έχει 
υποβληθεί προσφορά ή ουδεμία κατάλληλος προσφορά 
εις διαγωνισμόν ανοικτόν ή κλειστόν. 

Μ) Όταν δια λόγους τεχνικούς, καλλιτεχνικούς ή σχε¬ 
τικούς με την προστασίαν αποκλειστικών δικαιωμάτων, 
η εκτέλεσις του έργου ή της μελέτης ή της παροχής συ¬ 
ναφών υπηρεσιών δύναται να ανατεθή μόνον εις συγκε- 
κριμένον πρόσωπον. 

Μί) Όταν η σύμβασις αποτελή συνεχείαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως με τους εφαρμοζόμενους κανόνας πρέπει 
αύτη να ανατεθή εις τον νικητήν του διαγωνισμού ή εις 
ένα από τους νικητάς. 

ϊν) Όταν έκτακτος και φανερά κατεπείγουσα ανάγκη, 
αιτιολογουμένη από το Μητροπολιτικόν Συμβούλιον ή 
το Συμβούλιον Διοίκησης του Εκκλησιαστικού Νομικού 
Προσώπου, καθιστά αδύνατον την τήρησιν των διατάξε¬ 
ων που αφορούν εις την διενέργειαν διαγωνισμού. 

ν) Όταν υφίσταται ανάγκη συμπληρωματικών συμβά¬ 
σεων έργων ή μελετών που δεν περιλαμβάνονται μεν εις 
την αρχικήν σύμβασιν αλλ' είναι αναγκαίοι λόγω απρο¬ 
βλέπτων περιστάσεων, αι οποίαι θα προκόψουν κατά 
την εκτέλεσιν της αρχικής συμβάσεως και: 

- είτε δεν δύνανται να διαχωρισθούν από την κυρίαν 
σύμβασιν. 

- είτε δύνανται μεν να διαχωρισθούν, είναι όμως απο¬ 
λύτως αναγκαίοι δια την τελειοποίησίν της. 

Αι συμπληρωματικοί αυταί εργασίαι ή μελέται δεν 
δύναται να υπερβαίνουν το πεντήκοντα επί τοις εκατόν 
(50%) της αξίας της κυρίας συμβάσεως, 

νί) Όταν παρίσταται ανάγκη εκτελέσεως νέων εργα¬ 
σιών ή μελετών που συνιστούν επανάληψιν παρομοίων 
εργασιών ή μελετών που είχαν ανατεθεί με διαγωνισμόν 
εις τον αρχικόν ανάδοχον και αποτελούν συνέχειαν ή 
συμπλήρωσιν της αρχικής συμβάσεως, υπό τον όρον ότι 
δεν έχει παρέλθει τριετία από αυτήν και εξασφαλίζονται 
οι ίδιοι όροι και προϋποθέσεις, πλην μόνον των οικονο¬ 
μικών όρων, οι οποίοι δύνανται να τύχουν τιμαριθμικής 
αναπροσαρμογής, 

νίί) Όταν πρόκειται δι' υπόθεσιν που αφορά εις απόρ¬ 
ρητα της Ιεράς Μητροπόλεως Σάμου και Ικαρίας ή του 
υπαγομένου εις αυτήν εκκλησιαστικού νομικού προ¬ 
σώπου, του χαρακτηρισμού ως απορρήτου διδομένου 
δι' αποφάσεως του Μητροπολιτικού Συμβουλίου ή του 
Συμβουλίου Διοίκησης του Εκκλησιαστικού Νομικού 
Προσώπου. 

νίίί) Όταν προκόψουν ειδικαί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότηςτου κατασκευαστού, συνέχισις εργασιών κατόπιν 
εκπτώσεωςτου αναδόχου ή διαλύσεωςτης συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτω με απόφασιν του Μητροπολιτι- 
κού Συμβουλίου ή του Συμβουλίου Διοίκησης του Νο¬ 
μικού Προσώπου αναλόγως του προϋπολογισμού του, 
της αποφάσεως ταύτης εκδιδομένης κατόπιν γνώμης 
του οικείου Τεχνικού Συμβουλίου. 

ίχ) Όταν πρόκειται περί έργων καλλιτεχνικών, οπότε 
επιτρέπεται η απ'ευθείας και άνευ διαγωνισμού ανάθε- 
σις τούτων εις ειδικούς δεδοκιμασμένους καλλιτέχνας ή 
ειδικούς τεχνίτας και ειδικούς κατασκευαστάς, κατόπιν 
γνωμοδοτήσεως της Καλλιτεχνικής Επιτροπής της Ιερός 
Μητροπόλεως Σάμου και Ικαρίας. 

χ) Όταν πρόκειται περί κατασκευής μικρών έργων και 
εργασιών επισκευής ή συντηρήσεως, των οποίων ο προ¬ 
ϋπολογισμός δεν υπερβαίνει τας εκατόν χιλιάδας ευρώ 
( 100 . 000,00 €). 

δ) Όταν γίνεται διαπραγμάτευσή, χωρίς προηγουμέ- 
νην δημοσίευσιν προκηρύξεως, δια την ανάθεσιν συμ- 
βάσεως προμελέτης ή ετέρας συμβάσεως μελέτης, η 
συμβατική αμοιβή της οποίας θα είναι έως πεντακόσιας 
χιλιάδας ευρώ (500.000,00 €) άνευ Φ.Π.Α. (ή τυχόν ετέ¬ 
ρου προβλεφθησομένου φόρου), με σκοπόν την άμεσον 
επισκευήν ή επέκτασιν εκκλησιαστικού κτιρίου, προκει- 
μένου να συναφθή επ'ανταλλάγματι σύμβασις μισθώσε¬ 
ως ή άλλης παραχωρήσεως της χρήσεως του ή ετέρου 
εμπραγμάτου δικαιώματος επ' αυτού εις το Ελληνικόν 
Δημόσιον, Ν.Π.Δ.Δ. ή Ο.Τ.Α. και εν γένει νομικά πρόσωπα 
του δημοσίου τομέως. Εις την περίπτωσιν αυτήν η Ιερά 
Μητρόπολις ή το υπαγόμενο εις αυτήν εκκλησιαστι¬ 
κόν νομικόν πρόσωπον θα προεκτιμήση το κόστος της 
προμελέτης ή της ετέρας μελέτης, τούτο δε θα είναι το 
ανώτατον όριον της συμβατικής αμοιβής του αναδόχου. 

Άρθρον10 
Συμφωνίαι πλαίσια 

1. Εις τας περιπτώσεις κατά τας οποίας πρέπει νά 
εκτελεσθούν ομοειδή έργα ή μελέται, δια τα οποία δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσεως 
των, είναι δυνατή η σύναψις συμφωνίας - πλαισίου. 

Με την συμφωνίαν - πλαίσιον καθορίζεται ο συνολικός 
προϋπολογισμός των επί μέρους συμβάσεων, αι οποί¬ 
οι δύνανται να ανατεθούν εις τον ανάδοχον, η χρονική 
των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει με κλίμακα ποσοτήτων και ο 
χρόνος ανταποκρίσεως του αναδόχου εις κάθε πρόσκλη- 
σινδι'ανάληψιν εκτελέσεως συγκεκριμένων προβλεπο- 
μένων από την συμφωνίαν - πλαίσιον εργασιών. 

2. Δια την επιλογήν της διαδικασίας συνάψεως συμφω¬ 
νίας - πλαισίου λαμβάνεται υπ'όψιν ο συνολικός προϋπο¬ 
λογισμός αυτής. Η διάρκεια εκάστης συμφωνίας - πλαι¬ 
σίου δεν δύναται να υπερβαίνη χρονικώςτα τρία (3) έτη. 

3. Η συμφωνία - πλαίσιον επιτρέπεται να συναφθή 
με ένα έως τρεις αναδόχους, αναλόγως της πολυπλο- 
κότητος του αντικειμένου, του μεγέθους του προϋπο¬ 
λογισμού και της ανάγκης εξασφαλίσεως μεγαλυτέρου 
ανταγωνισμού κατά την διάρκειαν της συμφωνίας, διά 
της υποβολής προσφορών από περισσοτέρους αναδό¬ 
χους της συμφωνίας - πλαισίου. 

4. Κατά την διάρκειαν της συμφωνίας - πλαισίου ο 
ανάδοχος, αναλόγως των απαιτήσεων της Ιεράς Μητρο¬ 
πόλεως Σάμου και Ικαρίας ή του υπαγομένου εις αυτή 
εκκλησιαστικού νομικού προσώπου, θα καλήται να υπο- 


βάλη οικονομικήν προσφοράν δια την υλοποίησιν συ¬ 
γκεκριμένων έργων, εντασσομένων εις την συμφωνίαν - 
πλαίσιον. Εάν υπάρχουν περισσότεροι ανάδοχοι, θα κα¬ 
λούνται να υποβάλουν ανταγωνιστικήν προσφοράν δια 
την επιλογήν της συμφορωτέρας. Οι ειδικότεροι όροι της 
εκπονήσεως του έργου ή της μελέτης θα προβλέπωνται 
εις την συμφωνίαν - πλαίσιον. Το ειδικόν αντικείμενον 
του έργου ή της μελέτης, η αμοιβή και ο χρόνος υλοποι- 
ήσεως θα προβλέπωνται εις την επί μέρους σύμβασιν. 

5. Εις περιπτώσεις όπου το αντικείμενον της συμβάσε¬ 
ως έργου ή μελέτης είναι επαναλαμβανόμενον ή επαρ- 
κώς προσδιωρισμένον εκ των προτέρων, είναι δυνατόν 
να προβλεφθή εις την συμφωνίαν - πλαίσιον ότι θα εκ- 
δίδεται κάθ'εκάστην φοράν μονομερώς από την Αναθε- 
τουσαν Αρχήν επί μέρους ανάθεσις με προσδιωρισμένον 
οικονομικόν αντικείμενον, χωρίς να απαιτείται υποβολή 
προσφοράς από τον ανάδοχον και ενδεχομένως χωρίς 
να απαιτείται υπογραφή ειδικωτέρας συμβάσεως, υπό 
την προϋπόθεσιν ότι οι όροι εκτελέσεως, και η αμοιβή, 
θα είναι επαρκώς προσδιωρισμένοι εις την συμφωνίαν - 
πλαίσιον. 

6. Η προκήρυξις δια την σύναψιν συμφωνίας - πλαισίου 
θα περιλαμβάνη επιπλέον και τα εξής: 

- συνολικόν προϋπολογισμόν της συμφωνίας - πλαι¬ 
σίου 

- περιγραφήν του συνολικού αντικειμένου των έργων 
και, εφ'όσον είναι δυνατόν, το αντικείμενον των επί μέ¬ 
ρους εργασιών 

- συνολικήν χρονικήν διάρκειαν της συμφωνίας - πλαι¬ 
σίου 

- διαδικασίαν αναθέσεως των επιμέρους εργασιών 

- μέγιστον αριθμόν αναδοχών, οι οποίοι θα επιλέγουν. 

ΚΕΦΑΛΑΙΟΝ Γ' 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 

Άρθρον11 

Συστήματα υποβολής προσφορών δια την εκτέλεσιν 
έργων 

Ι.Τα συστήματα υποβολής προσφορών δια την εκτέ- 
λεσιν έργων είναι τα κατωτέρω: 

α) Προσφορά ενιαίου ποσοστού εκπτώσεως επί συ- 
μπεπληρωμένου Τιμολογίου. 

β) Προσφορά επιμέρους ποσοστών εκπτώσεως καθ' 
ομάδας τιμών επί συμπεπληρωμένου Τιμολογίου ομα- 
δοποιημένων τιμών. Εις την περίπτωσιν αυτήν θα γίνε¬ 
ται έλεγχος της ομαλότητος των επιμέρους ποσοστών 
εκπτώσεως. 

γ) Συμπλήρωσις ανοικτού Τιμολογίου κατ'ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν το τιμολόγιον είναι δυνατόν να περιλαμβάνη αναλυ¬ 
τικός ή περιληπτικός τιμάς ή κατ' αποκοπήν τιμήν. 

δ) Προσφορά δια μελέτην και κατασκευήν με κατ' 
αποκοπήν εργολαβικόν αντάλλαγμα είτε δι'ολοκληρον 
το έργον είτε δια τμήματα αυτού. Εις το σύστημα αυτό 
αξιολογείται κατ'αρχήν η ποιότης της τεχνικής προσφο¬ 
ράς (μελέτη) και εν συνεχεία εξετάζεται η οικονομική 
προσφορά. 

ε) Μειοδοσία μόνον επί ποσοστού οφέλους δια την 
εκτέλεσιν απολογιστικών εργασιών. 

στ) Προσφορά δια την αξιοποίησιν ακινήτων με το 
σύστημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών ζ) Προσφορά που 
περιλαμβάνει μερικήν ή ολικήν αυτοχρηματοδότησιν 
έργου με αντάλλαγμα την λειτουργίαν ή εκμετάλλευσιν 
αυτού ή άλλα τυχόν ανταλλάγματα έναντι της κατασκευ¬ 
ής τούτου. 

Τα συστήματα αυτά δύνανται να εφαρμοσθούν και 
συνδυαστικώς μεταξύ των. 

2.Το Μητροπολιτικόν Συμβούλιον ή το Όργανον Διοί¬ 
κησης του Εκκλησιαστικού Νομικού Προσώπου - ανα- 
λόγως του προϋπολογισμού δαπάνης του έργου ή της 
μελέτης ή της παροχής συναφών υπηρεσιών-καθορίζει 
με απόφασίν του, κατά την διακριτικήν του ευχέρειαν, 
τα συστήματα υποβολής προσφορών. 

Το σύστημα προσφοράς που περιλαμβάνει μελέτην - 
κατασκευήν δύναται να εφαρμόζεται δια παν εκκλησια¬ 
στικόν έργον που αφορά είτε εις ανέγερσιν κτηρίων, είτε 
εις επισκευήν ή συντήρησιν ή ανακαίνισιν ή αναβάθμισιν 
τούτων, είτε εις καλλιτεχνικόν έργον. 

ΚΕΦΑΛΑΙΟΝ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 

Άρθρον12 

Διατυπώσεις δημοσιότητος 

1. Δια τας συμβάσεις έργων ή μελετών (περιλαμβανο- 
μένων και των προμελετών) ή παροχής συναφών υπη¬ 
ρεσιών, αι οποίαι ανατίθενται κατά την ανοικτήν ή την 
κλειστήν διαδικασίαν ή την διαδικασίαν με διαπραγμά¬ 
τευσή κατόπιν δημοσιεύσεως προκηρύξεως, θα δημο¬ 
σιεύεται υποχρεωτικώς περίληψις της προκηρύξεως ή 
της προσκλήσεως ενδιαφέροντος εις μίαν τουλάχιστον 
εφημερίδα της Σάμου, η οποία θα πληροί τας νομίμους 
προϋποθέσεις και εις μίαν ημερησίαν οικονομικήν εφη¬ 
μερίδα των Αθηνών, η οποία θα πληροί τας προϋπο¬ 
θέσεις της παρ. 2 του άρθρου 26 του ν. 2190/1920, ως 
ισχύει. Η προκήρυξις θα δημοσιεύεται επιπροσθέτως 
υποχρεωτικώς εις την ιστοσελίδα της Ιεράς Μητροπό- 
λεως Σάμου και Ικαρίας εις το διαδίκτυον. 

2. Με απόφασίν της Αναθετούσης Αρχής, δημοσιευο- 
μένην δια του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

Άρθρον13 

Προθεσμία υποβολής προσφορών 

1. Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου 
η προθεσμία υποβολής των προσφορών δεν επιτρέπε¬ 
ται να είναι μικρότερα των είκοσιν (20) ημερών από της 
ημερομηνίας δημοσιεύσεως της προκηρύξεως. 

2. Εις περίπτωσιν διεξαγωγής προχείρου διαγωνισμού, 
με δημοσίευσιν προσκλήσεως ενδιαφέροντος, η προθε¬ 
σμία υποβολής των προσφορών δεν επιτρέπεται να είναι 
μικρότερα των πέντε (5) ημερών από της ημερομηνίας 
δημοσιεύσεως. 


ΚΕΦΑΛΑΙΩΝ Ε' 

ΕΠΙΤΡΟΠΑΙ 
Άρθρον14 

Επιτροπή διαγωνισμού/διαπραγματεύσεως 

1. Δια την ανάθεσιν έργων ή μελετών ή παροχής συνα¬ 
φών υπηρεσιών συν ολικού προϋπολογισμού μέχρι και 
πεντακοσίων χιλιάδων ευρώ (500.000,00 €) συγκροτείται 
Επιτροπή Διαγωνισμού ή Διαπραγματεύσεως, που απο- 
τελείται από τρία υπηρεσιακά στελέχη της Ιεράς Μητρο- 
πόλεως Σάμου και Ικαρίας ή του υπαγομένου εις αυτήν 
εκκλησιαστικού νομικού προσώπου (μονίμους υπαλ¬ 
λήλους ή στελέχη συνδεόμενα με σύμβασιν εργασίας, 
έργου ή εντολής), τα οποία ορίζονται από το Μητροπο- 
λιτικόν Συμβούλιον ή το Όργανον Διοίκησης του υπα- 
γομένου εις αυτήν εκκλησιαστικού νομικού προσώπου. 

Ένα από τα μέλη της Επιτροπής ορίζεται ως πρόεδρος. 
Δια την Επιτροπήν ορίζονται και αντίστοιχα αναπληρω¬ 
ματικά μέλη, που αναπληρώνουν κατά την σειράν που 
διορίζονται οιαδήποτε από τα τακτικά μέλη που τυχόν 
λείπουν, απουσιάζουν ή κωλύονται. Τα μέλη της Επι¬ 
τροπής είναι δυνατόν να ορίζωνται δια την διενέργειαν 
περισσοτέρων διαδικασιών αναθέσεωςτων ανωτέρω. 

2. Δια την ανάθεσιν έργων ή μελετών ή παροχήν συ¬ 
ναφών υπηρεσιών προϋπολογισμού ανωτέρου των πε¬ 
ντακοσίων χιλιάδων ευρώ (500.000,00 €) συγκροτείται 
Επιτροπή Διαγωνισμού ή Διαπραγματεύσεως, που ορί¬ 
ζεται υπό της Ιεράς Μητροπόλεως Σάμου και Ικαρίας. 
Αυτή αποτελείται από πέντε (5) τεχνικούς - υπηρεσιακά 
στελέχη της ιδίας ή ετέρων εκκλησιαστικών νομικών 
προσώπων (μονίμους υπαλλήλους ή στελέχη συνδεόμε¬ 
να με σύμβασιν εργασίας, έργου ή εντολής), που έχουν 
την απαιτουμένην τεχνικήν ειδικότητα. Εάν το έργον ή 
η μελέτη ή η παροχή συναφών υπηρεσιών πρόκειται να 
χρησιμοποιηθή από φορέα άλλον από τον φορέα κατα¬ 
σκευής, το ένα από αυτά τα μέλη θα προέρχεται από τον 
φορέα που θα χρησιμοποίηση το έργον. 

3. Η Ιερά Μητρόπολις Σάμου και Ικαρίας δύναται να 
συγκροτή επί ετήσιας βάσεως Επίτροπός Διαγωνισμού 
ή Διαπραγματεύσεως δια την ανάθεσιν του συνόλου 
των έργων ή μελετών ή παροχών συναφών υπηρεσιών 
ή κατά κατηγορίας. Εις την περίπτωσιν αυτήν αι διαδι- 
κασίαι δημοπρασιών ή διαπραγματεύσεων, που ήρχι- 
σαν εντός του έτους, συνεχίζονται και ολοκληρώνονται 
από την ιδίαν Επιτροπήν και μετά την λήξιν του έτους. 
Η ύπαρξις Επιτροπών επί ετήσιας βάσεως δεν αποκλεί¬ 
ει την συγκρότησιν ειδικής Επιτροπής Διαγωνισμού ή 
Διαπραγματεύσεως δια συγκεκριμένον έργον ή έργα, 
μελέτην ή μελετάς και παροχήν συναφών υπηρεσιών. 
Αι αποφάσεις συγκροτήσεως όλων των Επιτροπών δι¬ 
αγωνισμού κοινοποιούνται εις τα διοριζόμενα μέλη και 
ανακοινουνται διατοιχοκολλήσεως εις τον Πίνακα Ανα¬ 
κοινώσεων των γραφείων της Μητροπόλεως, χωρίς να 
απαιτείται άλλος τύπος δημοσιότητος. 

4. Δια την συγκρότησιν και λειτουργίαν των ανωτέρω 
Επιτροπών Διαγωνισμού/ Διαπραγματεύσεων εφαρμό¬ 
ζονται συμπληρωματικώς αι διατάξεις των άρθρων 13 
έως 15 του ν. 2690/1999. 

5. Η Αναθέτουσα Αρχή δύναται δι'αποφάσεωςτης να 
αναθέτη καθήκον τα Τεχνικού Συμβούλου κατ'ανάλο- 

γον εφαρμογήν της παρ. 3 του άρθρου εβδόμου του 
ν. 1955/1991. 

ΚΕΦΑΛΑΙΟΝ ΣΤ' 

ΚΑΝΟΝΕΣ ΣΥΜΜΕΤΟΧΗΣ 

Άρθρον15 

Έλεγχος καταλληλότητος υποψηφίων 

1. Οι ενδιαφερόμενοι υποψήφιοι ανάδοχοι δύνανται να 
υποχρεωθούν να πληρούν και να αποδείξουν ωρισμένας 
προϋποθέσεις επαγγελματικής επάρκειας, αξιοπιστίας, 
τεχνικής και χρηματοοικονομικής ικανότητος, συμφώ- 
νως προς τα ειδικότερον οριζόμενα εις τας ισχύουσας 
Κοινοτικός Οδηγίας, το Εθνικόν Δίκαιον προσαρμογής, 
την προκήρυξιν και τα λοιπά τεύχη Δημοπρατήσεως του 
συγκεκριμένου διαγωνισμού. 

2. Εις πάσαν περίπτωσιν δημοπρατήσεως συμβάσεως 
έργων ή μελέτης ή παροχής συναφών υπηρεσιών γίνεται 
δεκτή χωρίς διακρίσεις και με τους ιδίους όρους που 
εφαρμόζονται δια τους Έλληνας υποψηφίους η συμμετο¬ 
χή όλων των ενδιαφερομένων οικονομικών φορέων των 
κρατών μελών της Ευρωπαϊκής Ενώσεως, του Ενιαίου Ευ¬ 
ρωπαϊκού Οικονομικού Χώρου, ως και Χωρών που έχουν 
υπογράψει συμφωνίας συνδέσεως ή άλλας διμερείς ή 
πολυμερείς συμφωνίας με την Ε.Ε., υπό την προϋπόθεσιν 
αφ'ενός μεν ότι η δημοπρατούμενη σύμβασις εμπίπτει 
εις το πεδίον εφαρμογής αναλογών συμφωνιών και αφ' 
ετέρου ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωσιν από την Εκκλη¬ 
σίαν της Ελλάδος. 

3. Αι συμβάσεις ανατίθενται βάσει των κριτηρίων του 
παρόντος κανονισμού και αφού προηγουμένως ελεγχθή 
ότι πληρούνταιτα κριτήρια ποιοτικής επιλογής (προσω¬ 
πική κατάστασις, χρηματοοικονομική επάρκεια, τεχνική 
ικανότης κ.ά.), τα οποία θα τεθούν εις την προκήρυξιν ή 
την πρόσκλησιν υποβολής προσφοράς. 

ΚΕΦΑΛΑΙΟΝ Ζ' 

ΕΠΙΛΟΓΗ ΑΝΑΔΟΧΟΥ 

Άρθρον16 

Κριτήρια επιλογής αναδόχου 

1. Ο ανάδοχος δι' εκτέλεσιν έργου επιλέγεται κατά 
περίπτωσιν: 

α) είτε βάσει της πλέον συμφερούσης από τεχνοοικο- 
νομικής απόψεως προσφοράς, β) είτε αποκλειστικώς 
βάσει της χαμηλοτέρας τιμής. 

2.0 ανάδοχος δι'εκπόνησιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνοοικονομικής απόψεως προσφοράς. 

3. Ο τρόπος επιλογής θα αναφέρεται εις την προκή- 
ρυξιν. 

4. Διά την επιλογήν της πλέον συμφερούσης - κατά 
την ως άνω παράγραφον 1 α'- προσφοράς θα σταθμί- 
ζωνται κριτήρια που συνδέονται με το αντικείμενον της 
συγκεκριμένης συμβάσεως (κριτήρια αξιολογήσεως) και 
αφορούν εις την τεχνικήν προσφοράν των διαγωνιζομέ- 
νων.Τα κριτήρια αξιολογήσεως των προσφορών θα ανα- 
φέρωνται εις την προκήρυξιν ομού μετά της βαρύτητος, 
την οποίαν θα έχουν κατά την αξιολόγησίν των. Ταύτα 


δύνανται να είναι ιδίως η τιμή, η προθεσμία εκτελέσεως, 
η ποιότης, η αποδοτικότης, τα τεχνικά πλεονεκτήματα, 
τα αισθητικά και λειτουργικά χαρακτηριστικά, η τεχνική 
αξία, η εμπειρία εις εκκλησιαστικά έργα κ.λπ. 

5. Εις περίπτωσιν, καθ'ην η Ιερά Μητρόπολις Σάμου και 
Ικαρίας ή υπαγόμενον εις αυτήν εκκλησιαστικόν νομικόν 
πρόσωπον δια των αρμοδίων Οργάνων της θεωρήση ότι 
η προσφορά ενός διαγωνιζομένου είναι υπερβολικά χα¬ 
μηλή εν σχέσει με το αντικείμενον της δημοπρατούμενης 
συμβάσεως δύναται να καλέση, πριν να απόρριψη την 
προσφοράν, τον διαγωνιζόμενον, προκειμένου ούτος 
να αιτιολόγηση εγγράφως τα επιμέρους στοιχεία της 
προσφοράς του. 

Άρθρον17 

Ενστάσεις κατά της διαδικασίας διενεργουμένων 
διαγωνισμών 

1. ΔΓεκάστην πράξιν ή παράλειψιν Οργάνου της Ιεράς 
Μητροπόλεως Σάμου και Ικαρίας ή υπαγομένου εις αυ¬ 
τήν εκκλησιαστικού νομικού προσώπου εν σχέσει προς 
διενεργούμενον διαγωνισμόν είναι δυνατόν να ασκηθή 
ένστασις μόνον από τα φυσικά ή νομικά πρόσωπα του 
αρθρ. 5 του παρόντος που συμμετέχουν εις τον διαγω¬ 
νισμόν ή απεκλείσθησαν από αυτόν εις οιονδήποτε στά- 
διον της διαδικασίας του. 

Ενστάσεις δύνανται να υποβληθούν μόνον δια τα 
στάδια προεπιλογής, καταθέσεως προσφορών και αξι- 
ολογήσεως και διά λόγους που ανακύπτουν κατά το 
αντίστοιχον στάδιον. 

Αι ενστάσεις απευθύνονται προς την Προϊσταμένην 
Αρχήν, υποβάλλονται εις την έδραν της και παραλαμβά- 
νονται από Αρμοδίαν Επιτροπήν. Επ'αυτών αποφαίνεται 
η Προϊσταμένη Αρχή μετά από εισήγησιν της αρμοδίας 
Επιτροπής, την οποίαν συγκροτεί προς τούτο. 

2. Ένστασις κατά της προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεώς της. Ένστασις κατά της ανα¬ 
λυτικής προκηρύξεως και των Τευχών δημοπρατήσεως 
εν γένει ασκείται εντός ανατρεπτικής προθεσμίας πέντε 
(5) ημερών από της λήξεωςτης προθεσμίας παραλαβής 
των. Ένστασις κατά της διαδικασίας και των πράξεων δι- 
ενεργείαςτου διαγωνισμού ασκείται εντός ανατρεπτικής 
προθεσμίας τριών (3) ημερών από της δημοσιεύσεώς 
ή κοινοποιήσεως της προσβαλλομένης πράξεως ή της 
τελέσεως διαδικαστικής ενεργείας. Ένστασις κατά της 
αποφάσεως κατακυρώσεως ή της αναθέσεως της δημο¬ 
πρατούμενης συμβάσεως ασκείται εντός ανατρεπτικής 
προθεσμίας τριών (3) ημερών από της δημοσιεύσεώς 
του αποτελέσματος του διαγωνισμού. 

3. Ειδικώς δια τους εν αρθρ. 6 παρ. 3 διαγωνισμούς 
(πρόχειρον ή διαπραγματεύσεων), το σύνολον των ανω¬ 
τέρω προθεσμιών δια την άσκησιν ενστάσεως ορίζεται 
εις δύο (2) εργασίμους ημέρας. 

4. Ενστάσεις στρεφόμενοι κατά της συμμετοχής, της 
αξιολογήσεως προσφοράς υποψηφίου ή της κατακυρώ¬ 
σεως του έργου εις αυτόν, κοινοποιούνται με Δικαστικόν 
Επιμελητήν, επί ποινή απαραδέκτου, εντός δύο (2) ερ¬ 
γασίμων ημερών από της ασκήσεως των από τον ενι- 
στάμενον και προς αυτόν κατά του οποίου στρέφονται. 

Αποδεικτικόν τηςεπιδόσεωςτηςενστάσεως κοινοποιεί¬ 
ται, επί ποινή απαραδέκτου ταύτης, από τον ενιστάμενον 
προςτην Ιερόν Μητρόπολιν Σάμου και Ικαρίας ή το υπα- 
γόμενον εις αυτήν εκκλησιαστικόν νομικόν πρόσωπον. 

5. Δια την άσκησιν πόσης ενστάσεως καταβάλλεται 
τέλος υπέρ της Ιερός Μητροπόλεως Σάμου και Ικαρίας 
η του υπαγομένου εις αυτήν εκκλησιαστικού νομικού 
προσώπου, ανερχόμενον εις πεντακόσια ευρώ (500,00 €). 
Άνευ της καταβολής τούτου η ένστασις απορρίπτεται 
άνευ ετέρου, ως απαραδέκτως υποβληθείσα. 

6. Η απόφασις της Προϊσταμένης Αρχής επί της ενστά¬ 
σεως λαμβάνεται εντός τριάκοντα (30) ημερών από της 
καταθέσεώς της ή από της κοινοποιήσεώς της εις τον 
καθ' ου αύτη τρίτον. 

Άρθρον 18 

Κατακύρωσις - Σύναψις συμβάσεως 

1. Κάθε διαδικασία αναθέσεως συμβάσεως έργου ή 
μελέτης ή παροχής συναφών υπηρεσιών της Ιεράς Μη¬ 
τροπόλεως Σάμου και Ικαρίας ή υπαγομένου εις αυτήν 
εκκλησιαστικού νομικού προσώπου κατακυρούται με 
απόφασιν του αρμοδίου Οργάνου της μετά την εξέτασιν 
τυχόν ενστάσεων. 

2. Η Ιερά Μητρόπολις Σάμου και Ικαρίας ή το υπα- 
γόμενον εις αυτήν εκκλησιαστικόν νομικόν πρόσωπον 
δύναται, κατά την ελευθέραν κρίσιν της και αζημίως δι' 
αυτήν, να ματαίωση οιονδήποτε διαγωνισμόν εις κάθε 
στάδιον της διαδικασίας, δια τους ακολούθους ενδει- 
κτικώς λόγους: 

α) Διά παράτυπον διεξαγωγήν, εφ όσον από την πα¬ 
ρατυπίαν επηρεάζεται το αποτέλεσμα της διαδικασίας. 

β) Εάν το αποτέλεσμα της διαδικασίας κρίνεται κατ' 
ελευθέραν κρίσιν μη ικανοποιητικόν. 

γ) Εάν ο ανταγωνισμός υπήρξεν ανεπαρκής ή εάν 
υπάρχουν σοβαραί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού. 

δ) Εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν. 

Εις τας περιπτώσεις αυτάς η Ιερά Μητρόπολις Σάμου 
και Ικαρίας ή το υπαγόμενον εις αυτήν εκκλησιαστικόν 
νομικόν πρόσωπον δύναται να χωρήση εις νέαν διαδι¬ 
κασίαν αναθέσεως με τους ιδίους ή τροποποιημένους 
όρους ή εις ανάθεσιν καθ' οιονδήποτε άλλον προβλεπό- 
μενον δια του παρόντος κανονισμού τρόπον. 

3. Αι αποφάσεις των αρμοδίων Οργάνων της Ιεράς 
Μητροπόλεως Σάμου και Ικαρίας ή υπαγομένου εις αυ¬ 
τήν εκκλησιαστικού νομίμου προσώπου αναφορικώς με 
διενεργούμενον διαγωνισμόν προϋπολογισμού άνω των 
πενήντα χιλιάδων ευρώ (50.000,00 €) δημοσιεύονται δι' 
αναρτήσεως των εις την έδραν της και κοινοποιούνται εις 
τους συμμετέχοντας και εις τον ανάδοχον με επιστολήν, 
τηλεομοιοτυπίαν ή άλλο πρόσφορον μέσον. 

4. Η Ιερά Μητρόπολις Σάμου και Ικαρίας ή το υπαγόμε- 
νον εις αυτήν εκ κλησιαστικόν νομικόν πρόσωπον καταρ¬ 
τίζει έγγραφον σύμβασιν με τον ανάδοχον, συμφώνως 
με τους όρους της προκηρύξεως και την προσφοράν 
τούτου. Τα τεύχη δημοπρατήσεως και άπαντα τα τυχόν 
συνοδευτικά έγγραφα, τα οποία περιγράφονται εις την 


προκήρυξιν, αποτελούν αναπόσπαστον μέρος της οι¬ 
κείας συμβάσεως. Η σύμβασις δεν είναι δυνατόν να πε- 
ριλαμβάνη όρους αντιθέτους από το περιεχόμενον των 
τευχών δημοπρατήσεως του διαγωνισμού. 

5. Εις την σύμβασιν περιλαμβάνονται τουλάχιστον τα 
ακόλουθα στοιχεία: 

τα πρόσωπα των συμβαλλομένων και οι εκπρόσωποι 
των, το αντικείμενον και τα τεχνικά χαρακτηριστικά του 
έργου ή της μελέτης (περιγραφή του συμβατικού αντι¬ 
κειμένου) ή της παροχής συναφών υπηρεσιών, το χρονο¬ 
διάγραμμα εκτελέσεως, αι τυχόν επιμέρους φάσεις ή τα 
τμήματα του έργου ή της μελέτης ή της παροχής συνα¬ 
φών υπηρεσιών, η αμοιβή και ο τρόπος καταβολής της, 
ο τόπος και αι διαδικασίαι παραδόσεως και παραλαβής, 
η προθεσμία ή η διάρκεια υλοποιήσεως του συνόλου του 
έργου ή της μελέτης ή της παροχής συναφών υπηρεσιών 
ώς και των επιμέρους φάσεων των, αι εγγυήσεις δια την 
καλήν εκτέλεσιν της συμβάσεως και αι ποινικοί ρήτραι 
δια την τυχόν υπαιτίαν υπέρβασιν των προθεσμιών εκτε¬ 
λέσεως, αι λοιπαί υποχρεώσεις των συμβαλλομένων, ο 
τρόπος παρακολουθήσεωςτης εκτελέσεως, το εφαρμο- 
στέον δίκαιον, η μεθοδολογία τυχόν τροποποιήσεως ή 
λύσεωςτης συμβάσεως και επιλύσεωςτυχόν διαφορών. 

6. Η απόφασις των αρμοδίων Οργάνων της Ιεράς Μη¬ 
τροπόλεως Σάμου και Ικαρίας ή υπαγομένου εις αυτήν 
εκκλησιαστικού νομικού προσώπου δια την ανάθεσιν έρ¬ 
γου ή μελέτης ή συναφών υπηρεσιών άνω των πενήντα 
χιλιάδων ευρώ (50.000,00 €) κοινοποιείται εγγράφως εις 
τον ανάδοχον. Με την κοινοποίησιν ο ανάδοχος καλείται 
να προσέλθη δια την υπογραφήν συμβάσεως εις καθωρι- 
σμένην ημέραν. Η σύμβασις θεωρείται ότι έχει συναφθή 
από της κοινοποιήσεώς της αποφάσεως. 

Άρθρον19 
Εργολαβικόν όφελος 

1. Το εργολαβικόν όφελος δια παν εκκλησιαστικόν 
έργον (Γενικά Έξοδα + Όφελος Εργολάβου) ορίζεται εις 
είκοσι επί τοις εκατόν (20%). 

2. Ειδικώς το ποσοστόν δια γενικά έξοδα και όφελος 
του αναδόχου δι' απολογιστικός εργασίας ορίζεται εις 
δέκα πέντε επί τοις εκατόν (15%) και εφαρμόζεται εις το 
σύνολον των δαπανών που πραγματοποιούνται δια λο¬ 
γαριασμόν του εργοδότου, όπως δια προμήθειαν υλικών, 
μισθώματα μηχανημάτων, αγοράν καυσίμων και λιπαντι- 
κών, αξίαν μισθών και ημερομισθίων, λοιπάς αποζημι¬ 
ώσεις και ασφαλιστικός εισφοράς των εργαζομένων και 
δια κάθε είδους κρατήσεις. Το εν λόγω όφελος υπόκειται 
εις το ποσοστόν της προσφερθείσης υπό του αναδόχου 

κατά τον διαγωνισμόν εκπτώσεως. 

ΚΕΦΑΛΑΙΟΝ Η' 

ΣΤΑΔΙΟΝ ΕΚΤΕΛΕΣΕΩΣ 
Άρθρον 20 

Επίβλεψις - Διεύθυνσις έργου ή μελέτης 

1. Με απόφασιν του Μητροπολιτικού Συμβουλίου ή 
του οργάνου διοίκησης του εκκλησιαστικού νομικού 
προσώπου, είναι δυνατόν: α) Εις την ομάδα επιβλέψεως 
συμβάσεως έργου να μετέχη και ο μελετητής του έργου. 

β) Όταν πρόκειται να εκτελεσθούν έργα προβλεπο- 
μένου συνολικού κόστους μεγαλύτερου των δυο εκα¬ 
τομμυρίων ευρώ (2.000.000,00 €), είτε κατά το σύστημα 
της αντιπαροχής, είτε κατά το σύστημα παροχής άλλων 
ανταλλαγμάτων, είτε καθ'οιονδήποτε άλλο σύστημα, να 
ανατεθούν καθήκοντα συμβούλου οιασδήποτε ειδικό- 
τητος (τεχνικού, οικονομικού συμβούλου, συμβούλου 
οργανώσεως κ.λπ.) εις ημεδαπά ή αλλοδαπά, φυσικά ή 
νομικά πρόσωπα, προκειμένου ούτοι να παράσχουν υπη¬ 
ρεσίας που απαιτούνται δια την υλοποίησιν και εκτέλεσιν 
των έργων αυτών. Η ανάθεσις γίνεται δια συμβάσεως. Ο 
τρόπος αναθέσεως, αι παρεχόμενοι από τον σύμβουλον 
υπηρεσίαι, οι όροι της συμβάσεως και η αμοιβή καθορί¬ 
ζονται με απόφασιν του Μητροπολιτικού Συμβουλίου ή 
του οργάνου διοικήσεως του Νομικού Προσώπου που 
υπάγεται εις αυτήν, χωρίς δέσμευσιν από οιανδήποτε 
γενικήν ή ειδικήν διάταξιν. 

γ) Δια την εκτέλεσιν (μελέτην - κατασκευήν) έργου 
ή μέρους αυτού και ειδικώτερον δια τον σχεδιασμόν, 
μελέτην, έλεγχον μελέτης, διοίκησιν και επίβλεψιν του 
έργου να ανατεθούν καθήκοντα συμβούλου οιασδήποτε 
ειδικότητος (τεχνικού, οικονομικού συμβούλου, συμβού¬ 
λου οργανώσεως), εις ημεδαπά ή αλλοδαπά, φυσικά ή 
νομικά πρόσωπα, προκειμένου να παράσχουν υπηρε¬ 
σίας, που απαιτούνται δια την υλοποίησιν και εκτέλεσιν 
των έργων αυτών. 

Η ανάθεσις γίνεται με σύμβασιν εις την οποίαν προσ¬ 
διορίζονται οι όροι και αι προϋποθέσεις αναθέσεως, αι 
παρεχόμενοι από τον σύμβουλον υπηρεσίαι και η σχετι¬ 
κή αμοιβή, κατά παρέκκλισιν από κάθε γενικήν ή ειδικήν 
διάταξιν και από τας διατάξεις περί αμοιβών μηχανικών. 
Αι σχετικοί δαπάναι βαρύνουν τας πιστώσεις του έργου. 

2. Η διεύθυνσις των έργων από την πλευράν του 
αναδόχου εις τους τόπους κατασκευής των γίνεται 
από τεχνικούς που έχουν τα κατάλληλα προσόντα. Η 
επί τόπου των έργων παρουσία τεχνικού στελέχους ή 
τεχνικού υπαλλήλου της εργοληπτικής επιχειρήσεως 
είναι υποχρεωτική και ανάλογος με την φύσιν και το μέ¬ 
γεθος του κατασκευαζόμενου έργου. Προκειμένου δι' 
έργα προϋπολογισμού άνω των τριών εκατομμυρίων 
ευρώ (3.000.000,00 €), η διεύθυνσις του έργου πρέπει 
να πραγματοποιήται τουλάχιστον από τρεις (3) τεχνικούς 
αναλογών προσόντων και πείρας, από τους οποίους εις 
(1) διπλωματούχος ανωτάτου εκπαιδευτικού ιδρύματος 
(Α.Ε.Ι.) και εις (1) πτυχιούχοςτεχνολογικού εκπαιδευτικού 
ιδρύματος (Τ.Ε.Ι.). 

Το ελάχιστον τεχνικόν προσωπικόν της διευθύνσεως 
του έργου δύναται να μεταβάλλεται αναλόγωςτου προ¬ 
ϋπολογισμού και της φύσεως του εκτελουμένου έργου, 
κατόπιν αποφάσεωςτου Γενικού Διευθυντού της Ε.Κ.Υ.Ο.. 
Δια το εν λόγω προσωπικόν ο ανάδοχος υποχρεούται να 
προσκόμιση ειςτηνΔιευθύνουσαν Υπηρεσίαν Βεβαίωσιν 
του οικείου ασφαλιστικού φορέως, εις την οποίαν θα 
αναγράφεται και ο χρόνος ασφαλίσεως των εργαζομέ¬ 
νων. Η παράβασις των διατάξεων του άρθρου αυτού 
παρέχει την δυνατότητα εις την Ιεράν Μητρόπολιν Σάμου 
και Ικαρίας ή το υπαγόμενον εις αυτήν εκκλησιαστικόν 
Νομικόν Πρόσωπον να διακόψη την συνέχισιν της συμ¬ 
βάσεως και να προβή εις έκπτωσιν του αναδόχου. 


ΚΕΦΑΛΑΙΟΝ Θ' 

ΤΕΛΙΚΑΙ ΔΙΑΤΑΞΕΙΣ 

Άρθρον 21 

Εφαρμοστέον Δίκαιον 

1. Υπό την επιφύλαξιν όσων ρητώς ορίζονται εις τον 
παρόντα κανονισμόν, δια την ανάθεσιν και εκτέλεσιν των 
έργων ή μελετών ή την παροχήν συναφών υπηρεσιών, 
εφαρμόζονται αναλόγως αι διατάξεις της εθνικής ή ευ¬ 
ρωπαϊκής νομοθεσίας περί δημοσίων έργων ή μελετών 
ή παροχής συναφών υπηρεσιών μόνον όπου ρητώς ει- 
δικώς προβλέπεται τούτο εις την προκήρυξιν. 

2. Εις περίπτωσιν, καθ' ην ζήτημα δεν ρυθμίζεται ει- 
δικώς από τον παρόντα κανονισμόν ή από την προκή- 
ρυξιν ή την σύμβασιν δύνανται, κατόπιν ειδικών προς 
τούτο αποφάσεων των αρμοδίων Οργάνων της Ιεράς 
Μητροπόλεως Σάμου και Ικαρίας ή του υπαγομένου σε 
αυτή εκκλησιαστικού νομικού προσώπου, να εφαρμό- 
ζωνται αναλόγως αι συναφείς διατάξεις της ελληνικής 
νομοθεσίας περί αναθέσεως, συνάψεως και εκτελέσε- 
ως δημοσίων συμβάσεων έργων ή μελετών ή παροχής 
συναφών υπηρεσιών και επικουρικώς αι διατάξεις του 
Αστικού Κώδικος. 

3. Όπου εις τας παραπεμπομένας διατάξεις μνημονεύ¬ 
ονται ως αρμόδια τα Όργανα της δημοσίας διοικήσεως 
νοούνται ως Αρμόδια Όργανα τα δια του παρόντος προ- 
βλεπόμενα Όργανα της Ιεράς Μητροπόλεως Σάμου και 
Ικαρίας ή των υπαγομένων εις αυτήν Εκκλησιαστικών 
Νομικών Προσώπων. 

4. Δια τον υπολογισμόν των προθεσμιών που αναφέ- 
ρονται εις τον παρόντα κανονισμόν εφαρμόζονται αι 
διατάξεις του Αστικού Κωδικός και του ν. 1157/1981. 

Άρθρον 22 

Τροποποίησιςτου Κανονισμού 

1. Τροποποιήσεις ή συμπληρώσεις του κανονισμού 
εγκρίνονται και ισχύουν συμφώνως προς τας εκάστοτε 
ισχύουσας διατάξεις. Μετά από κάθε τροποποίησίν του 
ο κανονισμός κωδικοποιείται εις ενιαίον κείμενον. 

2. Εάν ο κανονισμός τροποποιηθή, συμφώνως προς 
τας διατάξεις του παρόντος άρθρου, δεσμεύει τους τρί¬ 
τους αυτοδικαίως από την ημέραν της δημοσιεύσεως 
του εις την Εφημερίδα της Κυβερνήσεως. 

Άρθρον 23 

Τελικαί διατάξεις 

1. Η ισχύς του παρόντος κανονισμού άρχεται από της 
δημοσιεύσεως του ειςτην Εφημερίδα της Κυβερνήσεως 
και εις το επίσημον δελτίον «ΕΚΚΛΗΣΙΑ» της Εκκλησίας 
της Ελλάδος. 

2. Συμβάσεις έργων ή μελετών, δια τα οποία έχει δη- 
μοσιευθή προκήρυξις ή έχει διενεργηθή διαγωνισμός ή 
έχει υπογραφή σύμβασις προ της θέσεως εις ισχύν του 
παρόντος κανονισμού διέπονται υπό των ισχυουσών 
κατά τον χρόνον της αναθέσεως ή της δημοσιεύσεως της 
Διακηρύξεως διατάξεων και τους όρουςτης συμβάσεως 
και των συμβατικών τευχών. 

3. Εκ των διατάξεων του παρόντος κανονισμού δεν 
προκαλείται δαπάνη εις βάρος του Προϋπολογισμού του 
Νομικού Π ροσώπου της Ιεράς Μητροπόλεως Σάμου και 

Ικαρίας ή των υπαγόμενων εις αυτήν Εκκλησιαστικών 
Νομικών Προσώπων. 

Ο παρών κανονισμός να δημοσιευθή στην Εφημερίδα 
της Κυβερνήσεως και στο επίσημο Δελτίο «ΕΚΚΛΗΣΙΑ». 

Αθήναι, 5 Απριλίου 2017 
Ο Πρόεδρος 

I Ο Αθηνών ΙΕΡΩΝΥΜΟΣ 


Αριθμ. 1592/820 (3) 

Κατάργηση εκκλησιαστικού ιδρύματος υπό την 
επωνυμίαν «Κέντρον Αποθεραπείας και Αποκα¬ 
τάστασης κλειστής νοσηλείας Εύης Λούλη "Η 
Αγία Υπομονή"» της Ιερός Μητροπόλεως Δημη- 
τριάδος και Αλμυρού. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1. τας διατάξειςτων άρθρων 29 παρ. 2 και 59 παρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος», 

2. το άρθρο 68 παρ. 1, υποπαράγρ. 5α του ν. 4235/2014, 

3. την υπ' αριθμ. 521/29.3.2017 ητιολογημένην πρό- 
τασιν του Σεβασμιωτάτου Μητροπολίτου Δημητριάδος 
και Αλμυρού Ιγνατίου, 

4. την από 30.3.2017 γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 
και 

5. την από 4.4.2017 απόφασιν της Διαρκούς Ιεράς Συ¬ 
νόδου, αποφασίζει: 

καταργεί το εκκλησιαστικόν ίδρυμα υπό την επωνυμί¬ 
αν «Κέντρον Αποθεραπείας και Αποκατάστασης κλειστής 
νοσηλείας Εύης Λούλη "Η Αγία Υπομονή"» της Ιεράς Μη¬ 
τροπόλεως Δημητριάδος και Αλμυρού: 


Άρθρον 1 

Κατάργησις του εκκλησιαστικού ιδρύματος 
«Κέντρον Αποθεραπείας και Αποκατάστασης 
κλειστής νοσηλείας Εύης Λούλη 
"Η Αγία Υπομονή"» 

Το εκκλησιαστικό ίδρυμα υπό την επωνυμίαν «Κέντρον 
Αποθεραπείας και Αποκατάστασης κλειστής νοσηλείας 
Εύης Λούλη "Η Αγία Υπομονή"» της Ιεράς Μητροπόλεως 
Δημητριάδος και Αλμυρού και ο κανονισμός συστάσεως 
και λειτουργίας αυτού (Φ.Ε.Κ. Β' 232/2004), καταργού- 
νται. 

Άρθρον 2 

Ρύθμισις περιουσιακών στοιχείων 

Πάσα η κινητή και ακίνητος περιουσία του ως άνω 
καταργουμένου εκκλησιαστικού ιδρύματος, καθώς και 
κάθε δικαίωμα και αξίωση αυτού, ανήκει αυτοδικαίως 
εις το νομικόν πρόσωπον της Ιεράς Μητροπόλεως Δη¬ 
μητριάδος και Αλμυρού. 

Άρθρον 3 
Δαπάνη 

Από την παρούσα απόφαση δεν προκαλείται δαπάνη 
εις βάροςτου προϋπολογισμού του νομικού προσώπου 
της Ιεράς Μητροπόλεως Δημητριάδος και Αλμυρού. 

Άρθρον 4 
Έναρξη ισχύος 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον δελτίον της Εκκλησίας της Ελλάδος «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 4 Απριλίου 2017 
Ο Πρόεδρος 

| Ο Αθηνών ΙΕΡΩΝΥΜΟΣ 

